**Cea din umbră**

*Raul Constantinescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CEA DIN UMBRĂ

Cu stol de chipuri cea din umbră așteaptă speră descântă

vrăjește visează privește-n fântâni sorți în amiază,

cerne clipe, spune povești nesfârșite

o mie și una... se întreabă în gând:

„Unde ninsori prin mine sunt

cei ce-n oglinzi se ascund?”

Nici măcar o urmă adiere ecou miros...

doar vagi amintiri prin tine fior pătrund arar;

cuvinte să-l nască nu sunt,

uitării răsare din tot mai adânc

izvorul din care venim singuri neștiutori

rătăcitori pe-o margine de lume

a fiecăruia și a nimănui

în tiparele celei din umbră

9 oct. 2019

Raul Constantinescu